הוספת סעיף 103א1.בחוק העונשין, התשל"ז–1977 ס"ח התשל"ז, עמ' 226., אחרי סעיף 103 יבוא:"איסור נשיאת דברים במוסד חינוך למי שהורשע בסיוע לטרור103א.(א) מי שהורשע בעבירות לפי סימנים א' ו-ב' בפרק זה, או לפי פקודת מניעת טרור, התש"ח–1948 ע"ר 24, תוס' א', עמ' 73., ונשא דברים בפומבי במוסד חינוך מבלי שקיבל לכך היתר מראש מאת שר החינוך ובהתייעצות עם שר המשפטים – דינו מאסר שמונה-עשר חודשים. (ב)בסעיף זה, "מוסד חינוך" – כהגדרתו בחוק לימוד חובה, התש"ט–1949 ס"ח התש"ט, עמ' 287., לרבות מוסד על-תיכוני כהגדרתו בחוק זכויות תלמידים עם לקות למידה במוסדות על תיכוניים, התשס"ח–2008 ס"ח התשס"ח, עמ' 434.."
לאחרונה אנו עדים להופעות של אנשים, שהורשעו בסיוע לטרור ובהסתה, בפני סטודנטים ותלמידים. זהו שימוש ציני בפלטפורמה של מוסדות חינוך למיניהם, על מנת ליצור דה-לגיטימציה למדינת ישראל וערכיה הבסיסיים כמדינה יהודית ודמוקרטית, והוא מסוכן ביותר למדינה ולחברה. לעיתים הופעות אלה מביאות להתפרצות של אלימות ולהתססה במקום בהן הן נערכות. פעילות זו הרסנית אף יותר, כיוון שהיא נעשית במוסדות המתוקצבים על-ידי המדינה, ולפיכך ממומנת בעקיפין על-ידי כלל אזרחי המדינה.
מטרת החוק היא למנוע מאנשים~שהורשעו בסיוע לטרור~לתת הופעה~פומבית כמו הרצאה או נאום במוסד חינוכי כדי למנוע הסתה לאלימות. מערכת החינוך נלחמת מדי יום בכניסה של חומרים וספרי לימוד לא מאושרים לבתי הספר ולכן לא ייתכן שתכנים מסיתים יגיעו בדלת האחורית בדמות הרצאה כזו או אחרת אלא לאחר בדיקה יסודית של שר החינוך בהתייעצות עם שר המשפטית בכל מקרה לגופו.
פעילות ציבורית במוסדות החינוך רצויה ואף חיונית ומאפשרת לדור הצעיר לפתח עמדות פוליטיות עצמאיות, ואולם פעילות זו לא צריכה להוות בסיס לעמדות אשר באות לנצל לרעה את הזכות לחופש הביטוי. עלינו להגן על הדמוקרטיה ולמנוע מאויבי המדינה, שהורשעו בדין, להביע את עמדותיהם הפוגעניות בפני הדור הצעיר, אשר עתיד בבוא היום להנהיג את המדינה.
לפיכך מוצע לאסור על מי שהורשע בסיוע לטרור ובגידה במדינה נשיאת דברים במוסד חינוך, בכלל זה גם מוסדות על תיכוניים, אלא אם קיבל לכך אישור מראש משר החינוך ובהתייעצות עם שר המשפטים.
הצעת חוק העונשין (תיקון - איסור נשיאת דברים במוסד חינוך למי שהורשע בסיוע לטרור), התשע"א2011- של ח"כ אלכס מילר ואחרים (פ3339/) החלטה מס. חק1949/ של ועדת השרים לענייני חקיקה מיום 03.07.2011 אשר צורפה לפרוטוקול החלטות הממשלה וקבלה תוקף של החלטת ממשלה ביום 21.07.2011 ומספרה הוא 3504(חק1949/).
בהתייחס להצעת חוק העונשין (תיקון - איסור נשיאת דברים במוסד חינוך למי שהורשע בסיוע לטרור), התשע"א2011- של ח"כ אלכס מילר ואחרים (פ3339/), לדחות ב60- יום את המשך הדיון ולאפשר בפרק זמן זה לוועד ראשי האוניברסיטאות (ור"ה) לקיים דיון ולמצות את הנושא הגלום בהצעת החוק באמצעים העומדים לרשותו.